גדעון הירש

גדעון הירש (6 בפברואר 1960 – 19 בדצמבר 2008) היה מנכ"ל הוועד למלחמה באיידס, ומהמעטים בתקופתו בישראל שחיו בגלוי כנשאי נגיף ה-HIV, הגורם למחלת האיידס.

ביוגרפיה 
גדעון הירש נולד ברמת גן, לשאול וחנה הירש, שהייתה היועצת המשפטית והאישה הראשונה בדרגת ניצב במשטרת ישראל.

הירש הוא בוגר בית הספר התיכון ליד האוניברסיטה בירושלים, 1978, בוגר תואר ראשון בחוגים לפסיכולוגיה ופילוסופיה באוניברסיטת תל אביב, 1987 וכן בוגר בית-הספר לרפואה של אוניברסיטת תל אביב, 2004. עוד קודם לכן למד לתואר שלישי בפסיכולוגיה באוניברסיטת סטנפורד הסמוכה לסן פרנסיסקו, שם, לאחר שנדבק בנגיף, היה פעיל בראשית שנות ה-90 בארגונים שנאבקו במחלה, עוד קודם לגילוי קוקטייל התרופות, שרק בעקבותיו הפכה האיידס ממחלה סופנית למחלה כרונית.

הירש שיקם את הוועד למלחמה באיידס, שהיה שרוי במשבר ניהולי קשה, מאז נכנס לתפקידו כיו"ר הנהלת העמותה, בשנת 2004 ולאחר מכן כמנכ"ל העמותה, משנת 2005 ועד מותו.

אמו, חנה הירש, התאבדה בפברואר  1994. אביו, שאול הירש, נטל אף הוא את חייו ביריית אקדח בינואר 2002. בריאיון למוסף הארץ במאי 2007 התייחס להתאבדות הוריו, וציין שהוא תומך בזכות להתאבדות במצבי חיים מסוימים, ואמר שאין לו אושר ועדנה ואף הדרך שבה הוא מתאר לעצמו שיסתיימו חייו. שנה לאחר מכן, ב-19 בדצמבר 2008, נמצא הירש בדירתו שביפו ללא רוח חיים.

קישורים חיצוניים 
 
 
 
 רונן טל, לא האיידס הרג אותו, באתר nrg
 לזכרו של ד"ר גדעון הירש, באתר הוועד למלחמה באיידס

הערות שוליים

להט"בים ישראלים
פעילים חברתיים ישראלים
נפגעי איידס
רופאים ישראלים
בוגרי התיכון ליד האוניברסיטה
מתאבדים: פעילים פוליטיים
מתאבדים ישראלים
מתאבדים להט"בים
אישים הקבורים בעינת
מנכ"לים ישראלים
בוגרי אוניברסיטת תל אביב
בעלי תואר דוקטור לרפואה מאוניברסיטת תל אביב
בעלי תואר דוקטור מאוניברסיטת סטנפורד
ישראלים שנולדו ב-1960
ישראלים שנפטרו ב-2008